ອີງຕາມ ບົດລາຍງານໃໝ່ ຂອງ ສປຊ 34 ປະເທດໃນໂລກ ບໍ່ມີອາຫານການກິນ ພຽງພໍ 
ບັນດາປະເທດ ທີ່ໄດ້ຮັບຜົນກະທົບຢ່າງໜັກ ແມ່ນຢູ່ໃນອາຟຣິກາ ຊຶ່ງລາຍງານ ຖິ້ມໂທດໃສ່ ໄພແຫ້ງແລ້ງ ໄພນ້ຳຖ້ວມ ແລະ ສົງຄາມ ທີ່ເຮັດໃຫ້ ມີການຂາດແຄນອາຫານ.
ບົດລາຍງານໃໝ່ ຂອງ ອົງການກະເສດສະຫະປະຊາຊາດ ກ່າວວ່າ 34 ປະເທດໃນທົ່ວໂລກ ເກືອບທັງໝົດແມ່ນຢູ່ໃນ ທະວີບອາຟຣິກາ ບໍ່ມີອາ ຫານພຽງພໍ ເພື່ອລ້ຽງດູພົນລະເມືອງ ຂອງຕົນ ແລະ ຕ້ອງການຄວາມຊ່ວຍເຫຼືອ ຕົວເລກດັ່ງກ່າວ ແມ່ນເພີ້ມຂຶ້ນ ນັບຕັ້ງແຕ່ໄດ້ອອກບົດລາຍ ງານ ໃນເດືອນທັນວາ ໂດຍມີປະເທດ Swaziland ຕື່ມເຂົ້າ ໃນຈຳນວນນັ້ນ ອົງການອາຫາ ແລະກະເສດຂອງອົງການສະຫະປະຊາຊາດ ຖິ້ມໂທດໃສ່ ໄພແຫ້ງແລ້ງ ທີ່ເປັນຜົນກໍ່ໃຫ້ເກີດ ການຂາດແຄນ ດ້ານອາຫານການກິນໂດຍປາກົດການທາງສະພາບອາກາດ ທີ່ຮູ້ຈັກກັນ ຄື El Nino ນັ້ນ ພ້ອມກັນກັບ ໄພນ້ຳຖ້ວມ ຢູ່ໃນບໍລິເວນອື່ນໆ ແລະ ສົງຄາມ ບົດລາຍງານ ກ່າວອີກວ່າ ໄພແຫ້ງແລ້ງຈາກປາກົດການ El Nino ໄດ້ເຮັດໃຫ້ຄາດຫວັງ ກ່ຽວກັບຜົນຜະລິດ ໃນປີນີ້ ຢູ່ໃນພາກໃຕ້ຂອງທະວີບອາຟຣິກາ, ໃນພາກກາງຂອງອາເມຣິກາ ແລະ ເຂດທະເລ Caribbean ການສູ້ລົບກັນ ຢູ່ໃນສະຖານທີ່ ເຊັ່ນວ່າ ຊີເຣຍ ແລະ ໂຊມາເລຍ ແມ່ນເຮັດໃຫ້ ສະພາບ ການປູກຝັງທີ່ບໍ່ດີຢູ່ແລ້ວນັ້ນ ຮ້າຍແຮງຂຶ້ນຕື່ມອີກ ສະພາບຂອງພືດຜົນທີ່ຂີິ້ຮ້າຍ ຢູ່ໃນ ເກົາຫຼີເໜືອ ແມ່ນສົມທົບເຂົ້າກັບ ສະພາບການທີ່ໝົດຫວັງ ທີ່ມີຢູ່ແລ້ວ ໃນລະບອບ ຜະເດັດການ ຢູ່ທີ່ນັ້ນ ບ່ອນທີ່ ອົງການສະຫະປະຊາຊາດ ກ່າວວ່າ ບົດລາຍງານ ກ່າວຕື່ມວ່າ ສະພາບຂອງພືດຜົນ ສຳລັບປີ 2016 ໂດຍທົ່ວໄປ ແມ່ນມີທ່າ ເອື້ອອຳນວຍທີ່ດີ ຢູ່ໃນຊີກໂລກພາກເໜືອ ແລະ ການຄາດຄະເນກ່ຽວກັບພືດຜົນເຊັ່ນເຂົ້າ ເບລ່ ຈຳນວນຫຼາຍ ສຳລັບບັນດາປະເທດ ໃນເຂດເອເຊຍ